طيفال

طيفال (بالفرانساوية Tefal) هي واحد الشركة فرانساوية متخصصة ف الماعن ؤ الدوزان د الكوزينة خصوصا الماعن اللي ما كايلصّقوش. ولات فرع ديال ݣروپ SEB من 1968 ؤ مسجلة 150 بروڤي ديال الختيراع ف العالم. التاريخ. الفكرة ؤ البداية. شركة طيفال المحدودة (بالفرانساوية: Tefal S. A. ) تصاوبات ف 1956 ف سارصيل ف الڤال دو وازي، ف فرانسا من طرف جوج ديال المهندسين: مارك ݣريݣوار Marc Grégoire، مهندس ف l' (المكتب الوطني ديال المدارسة ؤ البحث الفضاوي) ؤ لويس هارتمان Louis Hartmann، المتخصص ديال الپوليميرات اللي ما كايلصقّوس اللي كايتسمّاو الطيفلون. مارك ݣريݣوار كان خدّام كايغيّز القصبات د الصيد ديالو حتى اختارع القصبة الطيليسكوپية بالسبيب ديال الزاج. ولكن المشكلة كانت هي ان المادة اللي صنع منها السبيب كانت كاتتلصّق فاش كايبغي يفكّها ؤ تما فين جاتو الفكرة يخدّم فيها مادة الطيفلون اللي كانت موجودة عند l'ONERA باش السبيب يتفك ب سهولة. فاش مراتو ݣالت ليه يصاوب ليها كاصويرة ما كاتلصّقش، مارك مشى لاقرب حانوت فين لقا غا مقلة. مور ما قرا واحد المقال علمي على الموضوع، ناض حط واحد الپروصيص اللي كايمكّن من التغراس (التلصاق) ديال الطيفلون على ديسك ديال لامينيو: فاش كاتداوي لامينيو ب لاسيد كلوريك كايتسبب ليه ف تقيبات صغار بزاف فين ممكن الطيفلون يشد ؤ يتفيكسا. البروڤي ديال اول مقلة ما كاتلصقش تحط ف 1954. السمية ديال طيفال Tefal جات من الضميص ديال كلمة طيفلون teflon ؤ الومينيوم aluminium. اول مقلة من هاد الشكل محطوطة ف متحف دوپون دو نومور ف ويلمينݣطون ف ماريكان. محاولة بيع الپروڤي. موراها، مارك حاول يبيع الاختراع ديالو ل بزاف ديال المنتجين بلا حتى فايدة: المقلة ديال القلي ديك الساعة كانو الناس كايشوفوها كا دهاز ديال الدار كايشريوها فاش يالاه كايكّونو الفاميلة ؤ العش ديالهم ؤ كاتبقى تتوارت ؤ تدوز من جيل لجيل، واخا كايرقّعوها مرة مرة. المنتجين ادن كانو ما مسوقينش لهاد الاختراع. هنا فين مارك ݣريݣوار قرّر يصاوب مقاليه اللي ما كايلصّقوش الراسو: ناض اسس ماركة طيفال Tefal ف 1956 اللي كانت عبارة على SARL ديك الساعة ؤ خدّم اول اجير ديالو اللي هو هيلموت موتل Helmut Mottl. الشهرة ف ميريكان. هاد الماركة الجديدة دارت راواج عالمي كبير مباشرة مور ما ربح تجون فرانكلين كينيدي ف الاتخابات ف ماريكان. حيت مراتو مباشرة من مور ما طلع كانت مشات تصورات شادة مقلة د طيفال ف يدها ؤ هي خارجة من الحانوت د ماكي Macy ف الربيع ديال 1961. كا نتيجة لهاد الشي، المْقالي د طيفال تشهرو بزاف ف ميريكان ؤ تباعو بالملاين. الشي اللي خلا بعض المرات الشركة تصيفطهم ل تمّا ف الطيارة. فورنيسّور جديد. خمس سنين موراها، واحد من الفورنيسورات ديال الدياسك د لامينيو سميتو فورج دو كرون Forges de Cran ؤ اللي دابا ولّى سميتو پيشيني رينالو Pechiney Rhenalu، ف انيسي عرض على شركة طيفال تشري من عندو وْزين ديال لامينيو التيساع ديالو 3000 ميطرو مربع ؤ اللي قريب لفين هوما كاينين. ف 1961 طيفال تانسطالات ف روميلي. الشرا من طرف ݣروپ سيب. ف 1968، طيفال شراها الڭروپ سيب. النمو ؤ الابداع. الشركة عولات على الابداع بزاف ؤ بالجهد باش تطوّر راسها. ف 1974، خرّجات طاوا ديال الڭوفري ؤ البريكة ديال البوطة د الڭاز. ف 1980، خرّجات للعالمية واحد القشرة مضادة للتلساق سميتها T-Plus. عاماين موراها لونصات اول مقراج ديال الضو ديالها موجهة للسوق النڭليزية. ف 1985 خرجات اول ميزات ديال بنادم خدام بالضو. ف 1990 خرجات حجرة ديال الطياب خدامة بالضو. ف 1995 طيفال دخلات على المارشي ديال Puericulture (التهلية فالترابي) بواحد التشكيلة سميتها Tefal Baby Home (طيفال ديال الترابي ف الدار). ف 2002 خرجات للمارشي القالب ديال السيليكون الساهل ف الخويان. التلوت. ف غشت 2022، الوكالة المحلية ديال الصحة t ف ؤڤيرن-رون-الپس دارت تحاليل ديال الما الصالح للشريب ف روميلي ؤ لقات باللي بالنيڤو ديال اللي هو واحد المركب ممنوع فايت ب 1، 5 للنيڤو المسموح صحيا. ف فبراير 2023، الجورنال لوموند نشر مقال كايدوي فيه على التلوت ديال شي مواضع ف فرانسا بال ؤ ركز على الموضع ديال روميلي Rumilly، ؤ نبه على ان المفرشات الماوية ف داك السيكطور ملوتين بيه بزاف. شي خدّاما قدام ديال ڭروپ سيب (مول شركة طيفال) تّاهمو الڭروپ بانه جاب كاميونات ديال الPTFE ؤ دفڭهم بالعاني ف مزبالات كانو تما. الشي اللي الڭروپ نكرو. شهر من موراها، المقاطعة د الساڤوا العالية ؤ الوكالة المحلية ديال الصحة t ف ؤڤيرن-رون-الپس نصحو الناس باش ما يبقاوش ياكلو الحوت اللي كايصيدوه فالسيكطور د روميلي Rumilly.